Reedel, 9. detsembril jõuab kinodesse režissöör Ilmar Raagi fantaasiafilm „Erik Kivisüda“, milles üht peategelast mängib Raasiku põhikooli 9. klassi õpilane Florin Gussak. Filmi nimiosas, 10aastase Eriku rollis on Pärnu koolipoiss Herman Avandi, Florin Gussak kehastab tema eakaaslast Mariat. Filmi seikluslikud sündmused hakkavad hargnema, kui vanematega vanasse lossi kolinud Erik ja seal varem elanud Maria lähevad otsima Maria tööreisil kadunuks jäänud merebioloogist ema ning satuvad elu ja surma piiril asuvasse Kahevahelmaailma.
#000001
Kui kandidaate oli alles veel kümmekond, tuli tüdrukutel Eriku rolli kandideerinud poistega stseene läbi mängida. Pärast seda otsustati, et Eriku rolli saab Herman Avandi, ning kolme sõelale jäänud tüdruku hulgast hakati talle filmipartnerit valima. Florin Gussak tunnistas, tunne, et saab selle rolli, tekkis just siis: „Teised tüdrukud olid natuke häbelikud, mina olen julge. Ema on öelnud, et tähtis on jääda iseendaks, ole sina ise.“
#000004
Režissöör Ilmar Raagi sõnul olid lõppvooru jõudnud kolm tüdrukut üsna võrdsed.
#000006
Valiku teine aspekt oli, et peaosalised pidid üksteisele meeldima: „Kui Florinile oleks Herman juba esimesest silmapilgust olnud ebameeldiv, ei oleks ta saanud mängida tüdrukut, kellele Erik meeldib.“
#000008
Esimene nädal aega kestnud võtteperiood oli 2019. aasta novembris Luksemburgis. Sealses stuudios filmiti stseenid piraadilaeval toimuvast. Teist korda pääses filmigrupp Luksemburgi koroonapiirangute tõttu peaaegu aasta hiljem, filmiti stseene lossist, kuhu nimiosaline oma vanematega kolis.
#000009
„Siis läks juba üsna kriitiliseks, lapsed kasvavad ju kiiresti,“ ütles Liisi Gussak.
#000010
„Filmi algustseenis sõidan üksi paadiga. Kaameramees koos Ilmar Raagiga olid teises paadis ja filmisid. Käisime režissööriga ühel päeval eraldi mere peal, et saaksin mootorpaadi juhtimist õppida,“ rääkis Florin Gussak.
#000012
Ilmar Raag märkis: „Florin oli alguses päris tavaline eesti tüdruk, kuid nende kuude jooksul, mil tegime proove, sai temast üks kõige paremaid näitlejaid, keda tean. Seda ilma liialduseta. Ta suutis intuitiivselt tabada oma tegelase tundeid ja oli alati väga keskendunud. Just see viimane on asi, millest lapsnäitlejad enamasti aru ei saa. Filmitegemine tähendab distsipliini ja pidevalt keskendumist.“
#000014
Filmis on kaks kohta, kus Maria peab nutma puhkema: „Pikka aega ei teadnud Florin, kuidas seda mängida. Ka ma ise väga ei uskunud, et ta suudab ainult filmivõtte jaoks järsku päriselt nutta. Kui filmisime esimesel võtteperioodil stseeni, kus Maria kohtab esimest korda oma kaptenist ema, kes teda ära ei tunne, pidid tal pisarad jooksma hakkama. Esimeses kahes duublis ei tulnud see Florinil kuidagi välja. Lõin käega, mis last ikka piinata. Aga Florin tajus seda läbikukkumisena ja hakkas võtteplatsilt ära minnes nutma. Panime kaamera kohe käima ja saime selle emotsiooni kätte.“
#000015
Käesoleval nädalal sõidavad režissöör, produtsent Riina Sildos ja peaosalised mööda Eestimaad ning kohtuvad filmi vaatama tulnud publikuga. Eestis näidati „Erik Kivisüdant“ esmakordselt PÖFFil, maailma esilinastus oli oktoobrikuus Poolas laste- ja noortefilmide festivalil ALE Kino.
#000017
„Esimesel korral oli väga veider ennast ekraanil näha. Kõige rohkem kartsin, milline ma filmis olen, sest olin filmimise ajal palju noorem. Aga jäin väga rahule, mitte midagi poleks teistmoodi teinud,“ kinnitas Florin Gussak.
#000018
„Sõnalist rolli mul ei ole, kuid jooksen, karjun, tõstan relva, aeg-ajalt olen ka suures plaanis,“ lausus Ain Trolla. Ta sattus filmi tänu abikaasa Pille Trollale, kes on aastaid osalenud telereklaamides ja filmides.
#000022
„Kui oli vaja mõne klipi jaoks paari või lastega perekonda, uuriti Pillelt, kas peres ei taha keegi kampa lüüa. Nii olemegi nüüd castingufirmade video- ja pildipangas ning kui kusagile on vaja sarnase tüpaažiga inimest, saadetakse kutse. Viimati käisime abikaasa ja tütrega „Kalevi“, enne seda filmide „Hüvasti, NSVL“ ning „Tõde ja õigus“ võtetel. Nii palju kui „Erik Kivisüdames“ pole mind siiski üheski filmis olnud.“
#000023
Kakumäel toimunud võtetel kaasa teinud Ain Trolla jutustas, et muljed on vägevad: „Angaari oli püsti pandud suur elusuuruses laevamakett. Hommikul anti riided, seejärel tehti meik – nägu, käed ja hambad võõbati tumedaks – ning siis võtteplatsile. Kaks nädalat hiljem osalesime ühe teise mehega basseinivõtetel, olime kaks piraati, kes pidid laevalt vette hüppama ja uppuma. Riiete all olid kalipsod, et ei külmuks. Selleks ajaks oli angaaris suure laeva asemel laeva üks sein ja tükike merd. Seal me ulpisime ja karjusime appi. Filmis on seda üsna vähe.“
#000024
Filmitegemisest sai pisut osa ka tema poeg Hans Oskar Trolla, kes ühel päeval läks isaga kaasa ning režissöör saatis taustajõududele appi.
#000025
Ani­ja val­la esin­da­jad tut­vu­sid His­paa­nia „ela­va­te muu­seu­mi­de­ga“
#000028